બપોરે જો મને વણવણો (ભૂખના આભાસ માટેનો એક કચ્છી શબ્દ) થાય તો હું થોડાક જ ચણા(ફોતરાંવાળા) ખાઉં છું. બાકી અમદાવાદમાં વર્ષાની સાથે લોકો દાળવડાની લારીઓ અને શેકેલી મકાઈ પર પૂરજોશથી હલ્લો કરી દે છે. આ બધી મજા સાથે પણ જો રાત્રે ધોધમાર વર્ષા આવે તો એવો પણ વિચાર આવે કે રસ્તા પર રહેતા લોકો અત્યારે શું કરતા હશે …..આ વિચાર વરસાદની મઝાને થોડી ઠંડી પાડી દે છે પણ મન એવું છે કે તે બીજા કોઈ મકામ પર કુદકો મારીને જતું રહે છે.